**Príloha č.1** – Technická špecifikácia

Predmetom zákazky je spracovanie projektov organizácie dopravy ( POD ) vo vozovniach (Jurajov dvor, Krasňany, Hroboňova a Petržalka) ktoré budú riešiť :

* Vodorovné a zvislé dopravné značenie neverejných účelových komunikácií v uzavretých objektoch podľa príslušných noriem a predpisov
* Odstavné plochy pre parkovanie autobusov, trolejbusov a technologických vozidiel, parkovacie boxy s dĺžkou 20, 13 a 10 m
* Parkoviská pre osobné motorové vozidlá
* Vnútorné areálové komunikácie s vyznačením peších ťahov pre pohyb osôb
* Areály s odstavnými plochami pre vozidlá MHD, technologické vozidlá a osobné motorové vozidlá:
  + autobusová vozovňa Petržalka, plocha o výmere cca 26 000 m2
  + trolejbusová vozovňa Hroboňova, plocha o výmere cca 10 000 m2
  + električková a autobusová vozovňa Krasňany, plocha o výmere cca 20 000 m2
  + električková, trolejbusová a autobusová vozovňa Jurajov dvor, plocha o výmere cca 170 000 m2
* Pred začatím spracovania POD je potrebné prerokovanie spojené s miestnym zisťovaním s vedúcimi pracovníkmi jednotlivých prevádzok DPB, za účelom zistenia organizácie dopravy a prevádzky v areáloch
* Spracované návrhy POD je potrebné predložiť Odboru dopravných informácií a stavieb DPB za účelom ich pripomienkovania a kontroly
* POD požadujeme rozdeliť na častí podľa jednotlivých vozovní a v každej vozovni ešte nasledovne :
* odstavné plochy autobusov resp. trolejbusov podľa jednotlivých divízií resp. dopravných prevádzok
* komunikácie
* parkoviská pre osobné motorové vozidlá

- Súčasťou projektu bude aj vypracovanie výkazu výmer a položkovitého rozpočtu

- Výsledkom bude spracovaná projektová dokumentácia v troch vyhotoveniach ( pre každú

vozovňu samostatne ): 3 x v papierovej forme, 2 x v digitálnej forme .dwg a .pdf na USB kľúči

- Záručná doba na poskytnutú službu je 24 mesiacov